Þjónandi leiðsögn – námskeið fyrir leiðbeinendur ( MENTORA ) Flokkur : Stök námskeið Námskeiðið er ætlað tilvonandi leiðbeinendum í þjónandi leiðsögn á vinnustöðum í velferðarþjónustu . Þjónandi leiðsögn byggir á grunnhugmyndum um gagnkvæm tengsl . Hugmyndafræðin er einstaklingsmiðuð nálgun þar sem samskipti á milli starfsfólks og notenda eru í forgrunni . Þungamiðjan snýr að því að tilgangur samskipta okkar er að með samveru verði til jákvæð upplifun sem mótast af kærleika , hlýrri nærveru og þeim gildum sem samfélagið byggir á . Aðferðafræðin byggir á fjórum grunnstoðum sem eru ; að upplifa umhyggju og kærleika að veita umhyggju og kærleika þátttaka Megináhersla er að ná fram gagnkvæmu breytingarferli sem leiðir til félagsskapar og þátttöku í samfélaginu . Á námskeiðinu verður farið í hugmyndafræðina sjálfa , bakgrunn og aðferðir . Í lok námskeiðs hafa þátttakendur fengið þjálfun í hugmyndafræði og aðferðum þjónandi leiðsagnar og öðlast þá þekkingu að geta tekið að sér handleiðslu einstaklinga eða hópa starfsmanna . Námskeiðið er 4 * 7 tímar alls 28 klukkutímar , þ.e. fjórir heilir dagar kenndir miðvikudagana 5. febrúar , 4. mars , 1. apríl , 6. maí . Leiðbeinendur : Kristinn Már Torfason , Ingunn Eir Eyjólfsdóttir og Brynja Vignisdóttir Félagsmenn í stéttarfélaginu Eining Iðja hjá ríki og sveitarfélögum athugið ! Starfsmenntasjóðirnir Sveitamennt og Ríkismennt greiða námskeiðsgjald vegna þátttöku almennra starfsmanna sveitarfélaga og ríkisins . Þetta á einnig við stofnanir ríkis og sveitarfélaga sem eru aðilar að Sveitamennt og Ríkismennt .